EkBass/fiwiki-20250220-pages-articles huggingface dataset:
Joe Nathan

Joseph Michael Nathan (s. 22. marraskuuta 1974) on yhdysvaltalainen baseballpelaaja, joka pelaa Texas Rangersin syöttäjänä. Nathan aloitti uransa polttajana high schoolissa, mutta siirtyi syöttäjäksi kun hänet valittiin Northwest Leaguessa pelanneeseen Salem-Keizer Volcanoesiin. Pelattuaan vuosia eri liigojen välillä, Nathan valittiin pelaamaan vuoden 2003 kausi San Francisco Giantsin apusyöttäjänä. Kauden päätyttyä hänet vaihdettiin Minnesota Twinsiin, missä Nathan sai paikan viimeistelijänä (closer). Vuosina 2004–2009 Nathania pidettiin yhtenä Major Leaguen parhaimmista viimeistelijöistä, ja hänet valittiin tänä aikana yhteensä neljä kertaa All-Star -otteluun ja hän johti liigaa 246 pelastuksella. Vuonna 2010 Nathan joutui kyynerpäänivelen leikkaukseen ja häneltä jäi koko kausi väliin. Nathan pelasi ensimmäisen ottelunsa leikkauksen jälkeen Toronto Blue Jaysia vastaan 16. heinäkuuta 2011. 10\. elokuuta 2010, ottelussa Boston Red Soxia vastaan, Nathan rikkoi Twinsin ennätyksen 255 pelastuksella. Kauden päätteeksi hänet myytiin Texas Rangersille. Nathan valittiin All-Star -otteluun jälleen vuonna 2012. == Lähteet == ==Aiheesta muualla== * Joe Nathanin tiedot Major League Baseballin sivuilla Luokka:Elävät henkilöt Luokka:Vuonna 1974 syntyneet Luokka:Yhdysvaltalaiset baseballpelaajat
Villityyppi

Villityyppi, myös villi tyyppi, tarkoittaa perinnöllisyystieteessä geenin alkuperäistä, ei-mutatoitunutta muotoa, tai lajissa yleisimpänä esiintyvää muotoa. Nämä määritelmät ovat joissain tapauksissa ristiriidassa keskenään. Laajemmassa merkityksessä villityyppi tarkoittaa eliön ominaisuutta, johon mutaatiot eivät vaikuta. Esimerkiksi hevosilla villityyppivärityksenä pidetään vaaleanruskeaa mustajalkaista ruunihallakkoa, josta kaikki muut väritykset ovat syntyneet yksittäisten mutaatioiden kautta. Suurin osa kesyhevosista on kuitenkin ei-hallakkoja ja monet hallakkovärisistä muita kuin ruunihallakkoja. Luokka:Perinnöllisyystiede
Artūrs Bērziņš

Artūrs Bērziņš (s. 12. kesäkuuta 1988 Ogre, Latvian SNT, Neuvostoliitto) on latvialainen koripalloilija. Bērziņš kuului Latvian maajoukkueeseen vuoden 2011 EM-kilpailuissa, joissa Latvia hävisi kaikki viisi alkulohkon otteluaan ja sijoittui jaetulle 21. sijalle.http://www.eurobasket2011.com/en/cid_4,w7QjPeH-M,ty138LH2l3.pageID_ZOGN4LOnIfs45jhTkYV6v0.compID_qMRZdYCZI6EoANOrUf9le2.season_2011.roundID_7526.teamID_2134.htmlhttp://www.eurobasket2011.com/en/cid_4,w7QjPeH-M,ty138LH2l3.pageID_Xq,Yh2BzGRsXbJO6MLPO82.compID_qMRZdYCZI6EoANOrUf9le2.season_2011.roundID_7526.teamID_2134.html == Lähteet == * Profiili www1.basket.lv * Profiili fibaeurope.com * Profiili eurobasket.com === Viitteet === Luokka:Latvialaiset koripalloilijat Luokka:Vuonna 1988 syntyneet Luokka:Elävät henkilöt
Mārtiņš Meiers

Mārtiņš Meiers (s. 30. maaliskuuta 1991 Jūrmala, Latvian tasavalta) on latvialainen koripalloilija. Meiers kuului Latvian maajoukkueeseen EM- kilpailuissa vuonna 2011, missä Latvia hävisi kaikki viisi alkulohkon otteluaan ja sijoittui jaetulle 21. sijalle, vuonna 2013, jolloin Latvia oli 11:s, ja vuonna 2015, jolloin se oli kahdeksas.archive.fiba.com == Lähteet == * Profiili archive.fiba.com * Profiili fibaeurope.com * Profiili eurobasket.com * Profiili bbl.net * Profiili eurocupbasketball.com === Viitteet === Luokka:Latvialaiset koripalloilijat Luokka:Vuonna 1991 syntyneet Luokka:Elävät henkilöt
Viherkameleonttilehti

Viherkameleonttilehti (Houttuynia cordata) on ruohovartinen kasvilaji kameleonttilehtien suvussa liskiökasvien heimossa. Se kasvaa kotoperäisenä Itä-Aasiassa ja nykyisin villinä laajalla alueella Aasiassa pitkäaikaisen viljelyn tuloksena. Lajia on käytetty lääkekasvina, ravintona sekä koristekasvina. == Kuvaus == Viherkameleonttilehti on yleensä 30–60 senttimetriä korkeaksi kasvava monivuotinen ruohovartinen kasvi. Varsien tyviosat ovat köynnöstäviä ja kasvattavat juuria solmuistaan. Varsien kärkiosat ovat pystyjä ja usein punertavia. Lehdet ovat muodoltaan puikeita tai puikean herttamaisia, herttatyvisiä ja suippokärkisiä sekä 4–10 senttimetriä pitkiä. Lehtiruoti on yleensä 1–3,5 senttimetriä pitkä. Sen tyvellä on 1–2,5 senttimetrinen korvaketuppi. Kukinnot ovat 1,5–2,5 senttimetriä pitkiä. Kukintoja suojaavat valkoiset, pitkänpyöreät kehtosuomut. Kukinta tapahtuu huhtikuusta syyskuuhun, ja hedelmät kypsyvät kesäkuusta lokakuuhun. Hedelmä on 2–3 millimetriä pitkä kota. == Levinneisyys ja elinympäristö == Viherkameleonttilehti kasvaa laajalla alueella itäisessä, kaakkoisessa ja eteläisessä Aasiassa. Sitä esiintyy Bhutanissa, Intiassa, Indonesiassa, Japanissa, Koreassa, Kiinassa, Myanmarissa, Nepalissa, Thaimaassa ja Vietnamissa. Se viihtyy monenlaisilla usein kosteilla kasvupaikoilla. Lajia esiintyy läheltä merenpinnantasoa vuoristoihin aina 2 500 metrin korkeuteen. == Käyttö == Kasvin lehtiä käytetään yrttinä useissa aasialaisissa keittiöissä. Myös kasvin juurakkoa käytetään mausteena. Kasvin osat käytetään useimmiten tuoreena salaateissa tai lisättynä kypsennetyn ruoan päälle vasta juuri ennen tarjoilua. Lajia on myös perinteisesti käytetty lääkekasvina. Viherkameleonttilehteä käytetään myös koristekasvina subtrooppisella ja lauhkealla vyöhykkeellä, ja siitä on jalostettu useita kirjavalehtisiä lajikkeita tähän tarkoitukseen. Kasvutapansa vuoksi se soveltuu myös maanpeittokasviksi. == Lähteet == Luokka:Liskiökasvit Luokka:Yrtit
Aleksandr Kaun

Aleksandr Olegovitš "Sasha" Kaun (, s. 8. toukokuuta 1985 Tomsk, Venäjän SFNT, Neuvostoliitto) on venäläinen koripalloilija ja olympiamitalisti. Kaun pelasi vuosina 2004–2008 yhdysvaltalaista yliopistokoripalloa Kansasin yliopiston joukkueessa. Hän voitti NCAA:n mestaruuden vuonna 2008, ja Seattle SuperSonics varasi hänet NBA:n varaustilaisuudessa 56. vuorollahttp://www.nba.com/draft2008/board.html. Samana vuonna Kaun siirtyi kotimaahansa ja PBK TsSKA Moskovaan, jossa hän saavutti Venäjän mestaruuden vuosina 2009, 2010, 2011, 2012 ja 2013, Venäjän cupin voiton vuonna 2010 ja VTB United-liigan mestaruuden vuosina 2010, 2012, 2013, 2014 ja 2015.http://www.euroleague.net/competition/players/showplayer?pcode=001228 Syksyllä 2015 Kaun siirtyi NBA:han Cleveland Cavaliersiin jossa hän voitti NBA:n mestaruuden. Heinäkuussa 2016 Kaun siirtyi vaihtokaupan myötä Philadelphia 76ersiin, joka luopui hänen pelioikeuksistaan kaksi päivää myöhemmin.http://www.philly.com/philly/blogs/sports/sixers/Sixers-waive-Sasha- Kaun.html Venäjän maajoukkueessa Kaun pelasi vuoden 2010 MM-kilpailuissa, joissa Venäjä oli seitsemäs ja Lontoon kesäolympialaisissa 2012, joissa Venäjä voitti pronssia, ensimmäisen olympiamitalinsa miesten koripallossahttp://www.hs.fi/urheilu/Ven%C3%A4j%C3%A4+ensimm%C3%A4ist%C3%A4+kertaa+mitaleille+koripallossa/a1305591952888 . == Lähteet == * Aleksandr Kaun Bio, Stats and Results Olympics at Sports- Reference.com * Euroliigan pelaajaprofiili * Profiili NBA === Viitteet === == Aiheesta muualla == Luokka:Venäläiset koripalloilijat Luokka:Venäläiset olympiamitalistit Luokka:Vuonna 1985 syntyneet Luokka:Elävät henkilöt
The Intergalactic Collection

The Intergalactic Collection ～Gyarakore～ () on japanilaisen hip hop -yhtyeen m-flon ensimmäinen kokoelma-albumi. Se julkaistiin 5. maaliskuuta 2003 yli vuoden hiljaiselon jälkeen. Albumi koostuu kahdesta CD-levystä. Ensimmäinen levy sisältää kappaleita vuosilta 1999–2001. Kappaleet valittiin muun muassa fanien keskuudessa järjestetyllä äänestyksellä. Toinen, lyhyempi levy sisältää remiksin ”Come Again... and Again!” ja muita harvinaisempia kappaleita yhtyeen indie-kaudelta. Albumi julkaistiin yhtyeen laulajan Lisan lähdön jälkeen; se tarjoaa katsauksen yhtyeen tuotantoon kolmijäsenisenä muttei vielä paljasta uutta laulajaa. Arvostelijan mukaan m-flon menestyksen syy oli j-pop- hittikappaleiden tuottaminen hip hop- ja klubimusiikin pohjalta: ”[...] albumia kuunnellessa voi huomata, kuinka yhtyeen alkuaikojen vahva hip hop -soundi muuntuu vähitellen kiilotetummiksi ja valmiimmiksi pop-melodioiksi.” Tässä suhteessa ”Come Again” -kappaletta voitaneen pitää vedenjakajana.「m-floの功績とは、ヒップホップやクラブ・ミュージック的手法を大胆に導入しなつつ、Jポップ的なヒット・ソングとして成立させたところにある。このアルバムを聴くと、初期のヒップホップ色濃い音作りから、次第にメロディーも研ぎ澄まされ、ポップスとしての完成度を高めていったことがわかる。」 Ensimmäisen levyn kappaleista ”Mirrorball Satellite 2012”, ”Flo Jack” ja ”One Sugar Dream” eivät sisältyneet yhtyeen kummallekaan aiemmalle studioalbumille. Lisäksi kappale ”Quantum Leap” on remiks-versio albumilta The Replacement Percussionists. == Kappaleet == Levy 1 # [välisoitto] # # # [DJ Watarai Remix] # [välisoitto] # # # # # [välisoitto] # # # [välisoitto] # # # # # [välisoitto] Bonus-CD # # [feat. Ceybil Jefferies] # # Lähde: == Lähteet == Luokka:Vuoden 2003 kokoelma-albumit Luokka:m-flon albumit
Meltzer

Meltzer on muun muassa seuraavien henkilöiden sukunimi: * Harold Meltzer (1966–2024), yhdysvaltalainen säveltäjä * Milton Meltzer (1915–2009), yhdysvaltalainen historioitsija * Robert Meltzer (1860–1943), saksalais- venäläinen arkkitehti, taiteilija ja huonekalusuunnittelija * Sid Meltzer, Sid Melton (1920–2011), yhdysvaltalainen näyttelijä. == Katso myös == * Melzer
Toe (täsmennyssivu)

Toe voi tarkoittaa seuraavia asioita: *Toe, lohen ja siian kalastukseen käytetty pyydys *TOE, Öljyekvivalenttitonni, energian mittayksikkö *Kaiken teoria, ToE (Theory of Everything) *Toé, sukunimenä: ** Zéphyrin Toé (1928–2013), burkinalainen katolinen piispa
Kyllönen

Kyllönen on suomalainen sukunimi, joka on muun muassa seuraavilla henkilöillä: * Anne Kyllönen (s. 1959), yleisurheilun moniottelija * Anne Kyllönen (s. 1987), maastohiihtäjä * Arvo Kyllönen (1932–2017), painija ja kapellimestari * Harri Kyllönen (s. 1988), kumparelaskija * Heli Kyllönen (oik. Kajaste), laulaja * Hilja Kyllönen (s. 1937), korkeushyppääjä * Ilpo Kyllönen (1961–2024), rata-ja maantiepyöräilijä, urheiluvalmentaja * Jarkko Kyllönen (s. 1987), koripalloilija * Jens Kyllönen (s. 1989), pokeriammattilainen * Jooseppi Kyllönen (1886–1933), pienviljelijä, Ryysyrannan Joosepin esikuva * Jyri Kyllönen, pesäpalloilija * Kai Kyllönen (s. 1965), pika- ja aitajuoksija * Kerli Kyllönen, näyttelijä * Kimmo Kyllönen (s. 1983), jääpallomaalivahti * Marja Kyllönen (s. 1975), kirjailija * Markku Kyllönen (s. 1962), jääkiekkoilija ja jääkiekkovalmentaja * Matti Kyllönen (s. 1949), urheilutoimittaja ja -selostaja * Merja Kyllönen (s. 1977), vasemmistoliittolainen poliitikko, europarlamentaarikko ja entinen ministeri * Ola Kyllönen (1955−2022), kosketinsoittaja, rumpali ja kitaristi * Sanna Kyllönen (o.s. Hernesniemi, s. 1971), pikajuoksija * Timo-Juhani Kyllönen (s. 1955), säveltäjä, muusikko ja kapellimestari * Yrjö Kyllönen (1899–1967), muurari ja kuvanveistäjä
Epistaasi

Epistaasi tarkoittaa tilaa, jossa samaan ominaisuuteen vaikuttaa kaksi eri geenitekijää, ja toisen geenin vaikutus peittää yksilön fenotyypissä toisen geenin vaikutuksen. Tällöin fenotyypin ensisijaisesti määräävän geenin sanotaan olevan epistaattinen toisen suhteen. Epistaasin vuoksi peittyvien ominaisuuksien voidaan sanoa olevan epistaasissa. Helposti ymmärrettävä esimerkki on eläinten väritykset. Labradorinnoutajalla esiintyy vain kolmea eri väritystä: dominanttimustaa (BB_), ruskeaa (BbBb) ja ee-keltaista (EeEe). Musta ja ruskea muodostuvat eumelaniinista, keltainen feomelaniinista. EeEe- genotyyppi estää eumelaniinin muodostumisen ja on näin ollen epistaattinen K- ja B-alleelien suhteen: riippumatta siitä, onko ee-genotyypin koira genotyypiltään dominanttimusta vai ruskea, sen fenotyyppi eli havaittava ominaisuus on keltainen väritys. Koska ee-genotyyppi ei haalista eumelaniinia vaan estää sen muodostumisen täysin, ei ee-keltaisen labradorinnoutajan turkin sävystä voi päätellä, periyttääkö se mustaa vai ruskeaa. == Katso myös == * Dominoiva ominaisuus Luokka:Perinnöllisyystiede
Esparsetti

Rehuesparsetti eli esparsetti (Onobrychis viciifolia) on hernekasveihin kuuluva monivuotinen laji, jota esiintyy Keski-Euroopassa. Sen koheneva varsi on ruohomainen. Lehdissä on 8–12 paria parilehdyköitä ja päätölehdykkä. Kukinto on runsaskukkainen perällinen tähkä. Teriö on yli senttimetrin pitkä, punainen ja tummasuoninen. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. === Viitteet === == Aiheesta muualla == * Suomen Lajitietokeskus: Rehuesparsetti – Onobrychis viciifolia * Kasviatlas 2021: Rehuesparsetti (Onobrychis viciifolia) Suomessa. Luokka:Hernekasvit
Persianapila

Persianapila eli persiantuoksuapila (Trifolium resupinatum var. majus) on tuoksuapilan (Trifolium resupinatum) muunnos, joka kasvaa alkuperäisenä Lounais-Aasiassa. Sitä viljellään rehukasvina. Persianapilan 30–60 senttimetriä korkea varsi on paksu ja ontto. Sen kukintoperät ovat tuoksuapilaa pidempiä, kukinnot leveämpiä ja kukat suurempia, vahvasti tuoksuvia. Persianapila on ulkoiselta olemukseltaan pitkä, rentovartinen ja reheväkasvuinen apila, jolla on vaaleanpunainen ja voimakkaasti tuoksuva kukka. Persianapilalla on vaatimaton juuristo, joka edesauttaa sen viihtyvyyttä hikevillä mailla. Hentoisuudestaan huolimatta se kestää jonkin verran poutaa. Nurmikasvit MTT viitattu: 12.2.2013 Persianapilaa pidetään pääosin yksivuotisena viljelykasvina, koska sen talvehtimiskyky on todella heikko. Jos kasvukaudella ilmaantuu pakkasöitä, niin se ei merkittävästi vaikuta persianapilan tuottavuuteen, sillä sen kestävyys pakkasta kohtaan on hyvä. Viherlannoitus Sokerijuurikkaan tutkimuskeskus viitattu: 12.2.2013 Persianapilaa viljellään lähtökohtaisesti Etelä-Suomessa, koska niiden alueiden mailla on hyvä satopotentiaali. Kuitenkin persianapila pärjää viljelyvyöhykkeillä 1–4. Persianapilaa käytetään usein viherlannoitukseen ja kesannointiin, koska sillä on hyvä typensidontakyky ja juuristovaikutus. Persianapilan kanssa voidaan viljellä samalla yksivuotista raiheinää, hunajakukkaa tai rehurapsia. Ongelmana on vain se, että rikkakasvien torjuntamahdollisuudet huononevat. Tämä johtuu siitä, että ne ovat arkoja useimmille nurmi- ja viljakasvien torjunta-aineille. Persianapilasta saatavissa olevat lajikkeet Acadia ja Marco Polo viihtyvät viljelyvyöhykkeillä 1–3. Persianapilan talvenkestävyys on Suomessa niin heikko, että sitä voidaan käytännössä pitää yksivuotisena lajina.. Marco Polo ympättynä maksaa n. 5–6 €/kg.Apilat viitattu:15.4.2013 . Persianapilan ohjeellinen kylvömäärä puhtaana kasvustona on 12–15 kg/ha ja seoskasvustona 8–12 kg/ha. Rehukasvit Farmit.netviitattu 12.2.2013 Kylvösyvyyteen vaikuttaa esimerkiksi maan kosteus, mutta yleiseksi ohjeeksi voisi antaa yhden sentin. == Lähteet == * farmit.net * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. * K-maatalous 2013: Viljelyopas, K-maatalous. * mtt.fi === Viitteet === Luokka:Apilat
Peltomäki

Peltomäki on suomalainen sukunimi, joka on muun muassa seuraavilla henkilöillä: * Antti Peltomäki (s. 1956), EU:n komission tietoyhteiskunnan ja viestinten pääosaston varapääjohtaja * Aulis Peltomäki (1946–2014), pesäpalloilija ja pelinjohtaja * Ekku Peltomäki (s. 1946), valotaiteilija * Jari Peltomäki (s. 1965), luontovalokuvaaja ja luontomatkailuyrittäjä * Jere Peltomäki (s. 2004), pesäpalloilija * Jesse Peltomäki (s. 1989), pistooliampuja * Jukka Peltomäki (1949–2025), Vantaan kaupunginjohtaja * Kaisa Peltomäki, Katarina Peltola (1804–1870), opettaja ja koulun pitäjä * Niklas Peltomäki (s. 1998), jääkiekkoilija * Pekka Peltomäki (s. 1950), pesäpalloilija * Päivi Peltomäki (s. 1959), lääkäri ja syöpätutkimuksen professori * Sami Peltomäki (s. 1991), keihäänheittäjä * Tauno Peltomäki (1914–1995), kirjailija * Tuomas Peltomäki (s. 1981), toimittaja, käsikirjoittaja, tuottaja ja esiintyjä
HMS Penzance (L28)

HMS Penzance (viirinumerot L28 ja U28) oli Britannian kuninkaallisen laivaston Hastings-luokan sluuppi toisessa maailmansodassa. == Valmistus == Alus tilattiin 4. huhtikuuta 1929 vuoden 1928 laivasto-ohjelmassa Devonportin telakalta, missä köli laskettiin vielä samana vuonna 29. heinäkuuta. Alus laskettiin vesille 10. huhtikuuta 1930 kumminaan rouva Backhouse ja valmistui 15. tammikuuta 1931.Naval-history.net - HMS Penzance == Palvelus == Palvelukseenoton jälkeen alus sijoitettiin Persianlahdelle ja Punaiselle merelle, mistä se palasi toukokuussa 1938 Chathamiin. Alus siirrettiin jo ennen toista maailmansotaa edelleen Länsi-Intian asemalle. Syyskuussa 1939 alus aloitti Trinidadiin sijoitettuna merialueiden valvonnan. Helmikuussa 1940 alus määrättiin saattueiden suojaksi. Se lähti maaliskuussa Bermudalle paikallissaattajaksi suojaamaan Halifaxinreitin saattueita. Aluksen viirinumero vaihdettiin toukokuussa U28:ksi. Se määrättiin palaamaan Britteinsaarille heinäkuussa ja alus lähti elokuun alussa Cape Bretoniin Sydneyyn suojatakseen ensimmäistä SC-sarjan saattuetta, kun se lähti 15. elokuuta saattueessa SC1. Saksan laivaston sukellusveneen U-37 laukaisema torpedo upotti aluksen 24. elokuuta Grönlannin eteläpuolella. Aluksen miehistöstä sai surmansa 90 ja ainoastaan 13 pelastui rahtialus Fylingdalelle ja Blairmorelle. Surmansa saaneiden joukossa oli aluksen päällikkö Allan John Wavish. Blairmore tuhoutui saman sukellusveneen torpedoimana vielä samana yönä ja seitsemän hieman aiemmin pelastettua Penzancen miehistönjäsentä joutui jälleen meren armoille, kunnes he pelastuivat ruotsalaiselle rahtialukselle Eknaren. Ruotsalaisten mukana miehet matkasivat Baltimoreen Yhdysvaltoihin.Uboat.net - HMS Penzance == Aluksen päälliköt == *Allan John Wavish 16. toukokuuta 1938 – 24. elokuuta 1940 ==Lähteet== * * === Viitteet === Luokka:Hastings-luokan sluupit Luokka:Yhdistyneen kuningaskunnan toisen maailmansodan sluupit Luokka:Devonportissa valmistetut alukset
HMS Scarborough (L25)

HMS Scarborough (viirinumerot L25 ja U25) oli Britannian kuninkaallisen laivaston Hastings-luokan sluuppi toisessa maailmansodassa. == Valmistus == Alus tilattiin 26. helmikuuta 1929 vuoden 1929 laivasto-ohjelmassa Swan Hunterilta, missä köli laskettiin vielä samana vuonna 28. toukokuuta. Alus laskettiin vesille 14. maaliskuuta 1930 ilman seremonioita ja valmistui 31. heinäkuuta 1930.Naval-history.net - HMS Scarborough == Palvelus == Valmistuessaan alus oli tarkoitus miehittää Chathamista kootulla miehistöllä ja sijoittaa Britteinsaarille 1. miinanraivaajalaivueeseen. Käsky kuitenkin muutettiin, jolloin alus sijoitettiin Amerikan ja Länsi-Intian laivastoasemalle. Se saapui 2. joulukuuta 1931 Bermudalle. Se partioi Etelä- ja Pohjois-Amerikan rannikoilla, kunnes alus palasi Sheernessiin huollettavaksi. Alus palautettiin palvelukseen 31. toukokuuta 1933 Bermudalle, mistä se palasi elokuussa 1938 modernisoitavaksi Sheernessiin.Hague 1993 s. 29 Modernisoitaessa alus muutettiin aseistamattomaksi tutkimusalukseksi Itä- Intian laivastoasemalle. Se saapui toukokuussa 1939 Colomboon. Välitön sodan uhka vaikutti aluksen palvelukseen, joten sen aseistus palautettiin. Alus varustettiin 8. marraskuuta sukellusveneentorjuntaan kykeneväksi saattajaksi ja siirrettiin Britteinsaarille. Alus saapui tammikuussa 1940 Devonportiin huollettavaksi, minkä jälkeen se liitettiinhelmikuussa 1. saattajadivisioonaan Liverpooliin suojaamaan Pohjois-Atlantin saattueita. Osasto nimettiin myöhemmin Liverpoolin sluupeiksi.Hague 1993 s. 30 Suojatessaan saattuetta SC 26 alus upotti 5. huhtikuuta 1941 Saksan laivaston sukellusveneen U-76. Elo- syyskuussa alus oli huollettavana Liverpoolissa ennen siirtoaan UK-Freetownin reitille 43. saattajaryhmään, jossa se kolaroi 18. huhtikuuta 1942 HMS Bradfordin kanssa. Alus oli heinäkuusta lokakuuhun kunnostettavana Liverpoolissa, mistä vapauduttuaan se osallistui Pohjois-Afrikan maihinnousuun. Operaatiosta vapauduttuaan alus liitettiin Gibraltarille Western Mediterranean Commandiin, kunnes se siirrettiin helmikuussa 1943 Londonderryyn 39. saattajaryhmään. Tammikuussa 1944 alus siirrettiin 15. saattajaryhmään, jonka mukana se osallistui operaatio Neptuneen. Alus siirrettiin 3. elokuuta 1944 reserviin Hartlepoolissa, kun sen todettiin olevan loppuun kulunut ja huollon olevan tuloksetonta. Alus siirrettiin 3. kesäkuuta 1949 BISCOlle ja saapui 3. heinäkuuta romutettavaksi Thornaby on Teesille ==Lähteet== * * === Viitteet === Luokka:Hastings-luokan sluupit Luokka:Yhdistyneen kuningaskunnan toisen maailmansodan sluupit Luokka:Swan Hunterin valmistamat alukset
Iina Pekkola

Iina Karoliina Pekkola (s. 23. maaliskuuta 1973 Noormarkku) on suomalainen aitajuoksija, joka edusti urallaan Hämeenlinnan Tarmoa ja Turun Urheiluliittoa. Hänellä on kaksi hopeaa 400 metrin aitajuoksussa Kalevan kisoista vuosilta 1994 ja 1997 sekä pronssia 100 metrin aitajuoksussa Kalevan kisoista 1994. Sen lisäksi hän saavutti viestikultaa Turun Urheiluliiton joukkueessa 4 × 100 metrin viestijuoksussa SM-kisoissa 1997. Sisäratojen SM- kilpailuissa hän saavutti 60 metrin aitajuoksussa hopeaa vuonna 1994. Häntä valmensivat Markku Perttunen ja Mika Lehtimäki. Pekkolan ennätys 100 metrin aitajuoksussa on 13,49 s ja 400 metrin aitajuoksussa 57,81 s. Hän osallistui Helsingin EM-kilpailuihin 100 metrin aitajuoksussa ja 400 metrin aitajuoksussa. Hänellä on maaotteluedustuksia. ==Lähteet== * Luokka:Suomalaiset pika-aitajuoksijat Luokka:Suomalaiset 400 metrin aitajuoksijat Luokka:Vuonna 1973 syntyneet Luokka:Elävät henkilöt
Aila Haikkonen

Aila Haikkonen (s. 28. heinäkuuta 1962 Lavia) on suomalainen pikajuoksija, jota valmensivat Sakari Sulamäki ja Tapio Kesänen. Hän edusti aktiiviurallaan Lahden Ahkeraa, Porin Tarmoa ja Lavian Kisaa. Hän saavutti Kalevan kisoista 400 metrin matkalta kolme hopeaa (1992, 1994 ja 1995) ja yhden pronssin (1988) sekä 100 metriltä yhden pronssin (1986). Hänen ennätyksensä 400 metrin matkalta on 53,26 ja 100 metriltä 11,87. == Lähteet == * Luokka:Suomalaiset pikajuoksijat Luokka:Vuonna 1962 syntyneet Luokka:Elävät henkilöt Luokka:Suomen Keskustan poliitikot Luokka:Satakunnan aluevaltuutetut
TUC

TUC on Mondelez Internationalin omistaman LU:n suolakeksimerkki. TUC-keksi syntyi Belgiassa 1958, kun makeitten keksien leipuri Parein kävi Yhdysvalloissa tutustumassa Euroopassa silloin vielä tuntemattomiin rapeisiin, suolattuihin cracker-kekseihin. Paluulennolla Parein mietti, mistä löytäisi lyhyen ja iskevän nimen uudelle suolakeksilleen. Hän huomasi sanomalehtiartikkelin, jossa puhuttiin ”Trade Union Corporationista”. Parein piirsi paperille kirjaimet T.U.C. ja ympyröi ne – näin väitetään syntyneen paitsi TUC-keksien nimen, niin myös logon. Vuonna 1977 ranskalainen LU osti muun muassa TUC-keksejä valmistaneen belgialaisyrityksen. Vuonna 1986 LU alkoi kokeilla eri tavoilla maustettuja TUC-keksejä. Ensimmäisenä markkinoille lanseerattiin pekonin- ja juustonmakuiset versiot. Suomessa TUC-keksejä on myyty juuston- ja pekoninmaun lisäksi ainakin paprikan, chilipaprikan, keltasipuli-hapankerman ja yrtti-valkosipulin makuisina. ==Lähteet== Luokka:Elintarvikealan tuotemerkit Luokka:Keksit
Weapon-luokka (hävittäjä)

Weapon-luokan piti olla Britannian kuninkaallisen laivaston kahdenkymmenen hävittäjän muodostama alusluokka. Suunnitelluista aluksista vain kolmentoista valmistus aloitettiin ja vain seitsemän laskettiin lopulta vesille. Toisen maailmansodan päättyminen keskeytti työt ja lopulta ainoastaan neljä valmistui loppujen joutuessa romutettavaksi. == Alukset == Weapon-luokan hävittäjätWhitley, M. J. s. 141 Nimi Telakka Kölinlasku Vesille Valmis Kohtalo HMS Battleaxe Yarrow and Company, Scotstoun 22. huhtikuuta 1944 12. kesäkuuta 1945 23. lokakuuta 1947 romutettu 1964 HMS Broadsword Yarrow 20. heinäkuuta 1944 5. helmikuuta 1946 4. lokakuuta 1948 romutettu 1968 HMS Carronade Scotts Shipbuilding and Engineering Company, Greenock 26. huhtikuuta 1944 5. huhtikuuta 1946 ei saapunut romutettavaksi 5. huhtikuuta 1946 HMS Claymore Scotts ei - - - HMS Crossbow John I. Thornycroft and Company, Woolston 26. elokuuta 1944 20. joulukuuta 1945 4. maaliskuuta 1948 romutettu 1972 HMS Culverin Thornycroft 27. huhtikuuta 1944 ei - - HMS Cutlass Yarrow 28. syyskuuta 1944 20. maaliskuuta 1946 ei saapunut romutettavaksi maaliskuussa 1946 HMS Dagger Yarrow 7. maaliskuuta 1945 ei - - HMS Dirk Scotts ei - - - HMS Grenade Scotts ei - - tilaus peruutettu 23. joulukuuta 1944 HMS Halberd Scotts ei - - tilaus peruutettu 23. joulukuuta 1944 HMS Howitzer Thornycroft 26. helmikuuta 1945 ei - - HMS Longbow Thornycroft 11. huhtikuuta 1945 ei - - HMS Musket J. Samuel White and Company, Cowes ei - - tilaus peruutettu 5. lokakuuta 1945 HMS Poniard Scotts ei - - tilaus peruutettu 23. joulukuuta 1944 HMS Rifle William Denny and Brothers 30. kesäkuuta 1944 ei - tilaus peruutettu 27. joulukuuta 1945 HMS Spear Denny 28. syyskuuta 1944 ei - tilaus peruutettu 27. joulukuuta 1945 HMS Sword (ex-HMS Celt) White 17. syyskuuta 1945 ei - tilaus peruutettu 5. lokakuuta 1945 HMS Scorpion (ex-HMS Centaur) White 16. joulukuuta 1944 15. elokuuta 1946 17. syyskuuta 1947 saapunut romutettavaksi 1971 == Lähteet == * * === Viitteet === *
Kristiina Iisakkila

Joanna Kristiina Iisakkila (s. 5. lokakuuta 1965 Valkeakoski) on suomalainen kestävyysjuoksija ja maantiepyöräilijä. Yleisurheilussa Iisakkila edusti Valkeakosken Hakaa. Hän teki kaksi kertaa Suomen ennätyksen 10 000 metrin juoksussa. Hän voitti Suomen mestaruuden samalta matkalta vuonna 1983 ja sijoittui toiseksi vuonna 1985. Sisäratojen SM-kisoissa hän saavutti 3 000 metrin juoksussa hopeaa 1984. Hän edusti Suomea Ruotsi–Suomi-maaotteluissa 1983 ja 1985. Häntä valmensivat Markku Perttunen ja Timo Vuorimaa. Iisakkila lopetti juoksu-uransa 21-vuotiaana jalkavammojen vuoksi. Myöhemmin Iisakkila kilpaili maantiepyöräilyssä. Hän voitti aika-ajon Suomen mestaruuden vuosina 2000 ja 2002 ja sijoittui hopealle vuosina 2001 ja 2003 sekä pronssille vuonna 2005.Maantiepyöräilyn SM-mitalistit 2000-luvulla Koiviston Isku (pdf) Iisakkila on ammatiltaan lääkäri. == Lähteet == Luokka:Suomalaiset kestävyysjuoksijat Luokka:Suomalaiset maantiepyöräilijät Luokka:Vuonna 1965 syntyneet Luokka:Elävät henkilöt
Marja Rankkala

Vuokko Maria (Marja) Rankkala, sukunimi vuoteen 1936 Forsström (17. kesäkuuta 1918 Tuusula – 31. heinäkuuta 2002) oli suomalainen ohjaaja, dramaturgi ja kääntäjä. Hän käytti myös nimimerkkiä Aki Nyman. Rankkala on kääntänyt englanniksi suomalaisia näytelmiäMarja Rankkala, suomennokset , Teatteri.org, viitattu 20.8.2012 ja suomentanut näytelmiä muista kielistä. Lisäksi hän opetti Teatterikoulussa improvisointia ja mikrofonitekniikkaa keskimäärin 180 tuntia lukuvuodessa 1955–1963 ja oli 1956–1979 alkaen Yleisradiossa Radioteatterissa ohjaaja-dramaturgiksi kiinnitettynä. Hän tutustui Konstantin Stanislavskin teatteriteorioihin 1940-luvun lopulla. Rankkalan suurtyö oli Mika Waltarin romaanin Sinuhe egyptiläinen dramatisointi Radioteatterille 22-osaiseksi kuunnelmaksi, joka valmistui vuonna 1982. Mitä-Missä-Milloin, Kansalaisen vuosikirja 1983, s. 402. Helsinki: Otava, 1982. Rankkala kävi välirauhan aikana 1940–1941 Helsingissä Eino Salmelaisen teatterikoulua ja opiskeli kolmeen otteeseen Pariisissa.Timo Kallinen, Näyttämötaiteilijasta teatterityöntekijäksi, Teak.fi, viitattu 20.8.2012 Rankkala liittyi myös Kiilaan sotien jälkeen ja hän toimi Helsingin Työväen Teatterin näyttelijänä 1945–1951.Suomen teatterihistoria 1945–1965 , viitattu 20.8.2012 1970-luvun alussa Rankkala sanoitti muutaman laulun, kuten säveltäjä Esa Helasvuon kanssa yhteistyössä tehdyt ”Tuli mies” (es. Ritva Oksanen) ja ”Joka pojalla on siivet” (es. Vesa-Matti Loiri).Hakutulos sanoittaalle Rankkala, Marja, Suomen äänitearkisto. Viitattu 8.5.2014. Kirjailija Heidi Köngäs on kirjoittanut Rankkalan kirjallisen jäämistön perusteella tämän elämänvaiheisiin perustuvan romaanin "Siivet kantapäissä", joka julkaistiin Otavan kustantamana syksyllä 2021. Rankkala on haudattu Hietaniemen hautausmaalle Helsinkiin. ==Kuunnelmia== Yle Areenassa on kuunneltavissa Marja Rankkalan ohjaamia ja suomentamia Ray Bradburyn teoksiin perustuvia kuunnelmia: *Dudley Stonen kummallinen kuolema (1961) *Murhaaja (1963) *Marsilaisten maihinlasku -77 (1969) *H-hetki (1970) *Sumusireeni (1982) *Pojan kesä (1985) Vuonna 1958 Rankkala dramatisoi Radioteatterille Aldous Huxleyn Uljaan uuden maailman. ==Lähteet== Luokka:Suomalaiset dramaturgit Luokka:Suomalaiset näyttelijät Luokka:Suomalaiset teatteriohjaajat Luokka:Suomentajat Luokka:Ylen henkilöstö Luokka:Vuonna 1918 syntyneet Luokka:Vuonna 2002 kuolleet
Sirkku Kumpulainen

Sirkku Sointu Kumpulainen (s. 12. tammikuuta 1956 Viitasaari) on suomalainen entinen kestävyysjuoksija. Hän edusti Viitasaaren Viestiä. Kumpulainen voitti Suomen mestaruuskilpailuissa hopeaa 10 000 metrin matkalta vuosina 1984, 1985 ja 1986. Hänellä on myös maaotteluedustuksia. Hän osallistui EM-maratonille vuonna 1986 ja sijoittui 19:nneksi. == Lähteet == * Luokka:Suomalaiset kestävyysjuoksijat Luokka:Vuonna 1956 syntyneet Luokka:Elävät henkilöt
Päivi Kauppinen

Päivi Kauppinen (s. 19. elokuuta 1973) on suomalainen kestävyysjuoksija. Hän edusti vuoteen 2019 asti ja uudestaan vuodesta 2023 lähtien Kenttäurheilijat-58-seuraa ja vuosina 2020–2022 Helsingin Juoksijat -seuraa. Häntä on valmentanut Eero Hosio. Aloittaessaan juoksuharjoittelun uudelleen lähes 20 vuoden tauon jälkeen vuonna 2019 Kauppinen palkkasi valmentajakseen Pasi Päällysahon. Kauppinen voitti puolimaratonin Suomen-mestaruuden vuonna 1999 ja saavutti SM-hopeaa maratonilla vuonna 2020 sekä SM-pronssia 10 000 metrillä ja maratonilla vuonna 1998. Alle 20-vuotiaiden EM-kilpailuissa 1991 hän sijoittui 10 000 metrillä kuudenneksi. Hänellä on maaotteluedustuksia. Kauppisen ennätykset ovat 5 000 metrillä 16.38,15, 10 000 metrillä 33.48,76, puolimaratonilla 1.17.36 ja maratonilla 2.41.21. Kauppinen juoksi vuoden 2020 Kalevan kisoissa 46-vuotiaana 10 000 metrillä ajan 35.35,91 sijoittuen sillä neljänneksi. Hän oli juossut edellisen kerran Kalevan kisoissa vuonna 1998. Vuoden 2021 Kalevan kisoissa hän sijoittui 10 000 metrillä viidenneksi ajalla 34.56,55. == Lähteet == Luokka:Suomalaiset kestävyysjuoksijat Luokka:Vuonna 1973 syntyneet Luokka:Elävät henkilöt
Heidi Strandvall

Heidi Maria Strandvall (o.s. Sundberg, s. 1. maaliskuuta 1981 Uumaja) on suomalainen estejuoksija. Hän edusti IF Nykarlebynejden -seuraa. Strandvall voitti Suomen mestaruuskilpailuissa kultaa 3 000 metrin esteissä vuonna 2004, hopeaa 2003 ja pronssia 2005. Häntä valmensi Heino Sundberg. Yleisurheilun Suomi–Ruotsi-maaotteluun hän osallistui vuonna 2004 sijoittuen estejuoksussa viidenneksi. == Lähteet == * Luokka:Suomalaiset estejuoksijat Luokka:Vuonna 1981 syntyneet Luokka:Elävät henkilöt
180 astetta

__NOTOC__ 180 astetta on metalliyhtye Mokoman kahdeksas studioalbumi, joka ilmestyi 19. lokakuuta 2012. Albumin tuotti Mokoma yhdessä Miitri Aaltosen kanssa, ja se äänitettiin kahdessa eri osassa Hollolan Petrax-studiolla. Albumi nousi Suomen virallisen listan sijalle 1. ”Valkoista kohinaa”- ja ”Punamultaa”-kappaleet julkaistiin digisinglenä ennen albumia. Molemmista kappaleista kuvattiin myös musiikkivideo, jotka tuotti Vasara Films. ”Kuollut, kuolleempi, kuollein” -kappaletta yhtye soitti jo kesän 2012 esiintymisissään. Albumin julkaisun jälkeen yhtye teki ‎”Kerran vielä pojat ja sitten vielä pari kertaa 2012” -nimisen syyskiertueen. == Kappaleet == Sanoitukset: Marko Annala. Sovitukset: Mokoma. # # # # # # # # # # # ==Singlet== *”Valkoista kohinaa” (28. syyskuuta 2012) *”Punamultaa” (12. lokakuuta 2012) ==Kokoonpano== * Marko Annala – laulu * Kuisma Aalto – kitara, taustalaulu * Tuomo Saikkonen – kitara, taustalaulu, lyömäsoittimet * Santtu Hämäläinen – basso, efektikitarat * Janne Hyrkäs – rummut, lyömäsoittimet ===Vierailevat muusikot=== * Miitri Aaltonen – taustalaulu * Mokoma ja Kimmo Koskinen – huutoryhmä ===Tuotanto=== * Miitri Aaltonen – äänittäjä (Petrax-studio), miksaaja (Studio Haukanpesä) * Kimmo Koskinen – äänittäjä * Mika Jussila – masteroija (Finnvox) * Ville Pirinen – kansitaide == Arvostelut == * Imperiumi.net: Imperiumi.net * Inferno: positiivinenInferno * Kaaoszine.fi: Kaaoszine.fi * Rumba: Rumba * Rytmi: Rytmi * Soundi: Soundi == Lähteet == == Aiheesta muualla == *”Valkoista kohinaa” -musiikkivideo YouTube-sivustolla * * Luokka:Mokoman albumit Luokka:Vuoden 2012 albumit Luokka:Miitri Aaltosen tuottamat albumit Luokka:Sakara Recordsin albumit
Suvi Miettinen

Suvi Krista Johanna Miettinen (s. 12. helmikuuta 1988 Pieksämäki) on suomalainen kestävyysjuoksija. Hän edusti vuoteen 2012 Jäppilän Urheilijoita, vuosina 2013–2015 Turun Urheiluliittoa, vuosina 2016–2017 Turun Tovereita ja vuodesta 2018 Helsingin Kisa-Veikkoja. Häntä valmensi vuoteen 2018 asti Pekka Miettinen, vuosina 2019–2020 Juha Hellsten ja vuodesta 2020 lähtien Risto Saastamoinen. Miettinen voitti maantiejuoksun SM-kisoissa kultaa vuonna 2013 ja 2018 ja oli hopealla 2016 ja pronssilla 2021. SM-maratonilla hän voitti kultaa 2021 ja oli hopealla 2018. Kalevan kisoissa hän on saanut 10 000 metrillä pronssia 2021. Vuoden 2007 sisäratojen SM-kilpailuissa hän saavutti hopeaa 3 000 metrin juoksussa. Maastojuoksun SM-kilpailuissa hän on saanut lyhyen matkan joukkuekilpailussa kultaa 2021 ja joukkuekilpailussa hopeaa 2015 sekä sekajoukkuekilpailussa hopeaa 2021 ja 2022. Miettinen karsiutui 3 000 metrin estejuoksun alkuerissä Pekingin alle 20-vuotiaiden MM-kilpailuissa 2006. Hengelon alle 20-vuotiaiden EM-kilpailuissa 2007 hän sijoittui 5 000 metrillä 12:nneksi ja karsiutui 3 000 metrin estejuoksun alkuerissä. Saman vuoden maastojuoksun EM-kilpailuissa hän oli alle 20-vuotiaiden sarjassa 63:s. Münchenin EM-kilpailuissa 2022 hän sijoittui maratonilla 46:nneksi. Miettisellä on myös useampia maaotteluedustuksia. Parhaimmillaan hän on ollut kolmas 10 000 metrin maaottelujuoksussa Göteborgissa 2007. == Henkilökohtaiset ennätykset == ; Ulkoradat Laji Aika Paikka Päivä 5 000 m 16.40,83 Kuortane 12. elokuuta 2007 10 000 m 34.34,65 Tampere 27. elokuuta 2021 Puolimaraton 1.15.13 Tuusula 20. huhtikuuta 2013 Maraton 2.37.58 Jyväskylä 18. syyskuuta 2021 == Lähteet == * Luokka:Suomalaiset kestävyysjuoksijat Luokka:Vuonna 1988 syntyneet Luokka:Elävät henkilöt
Paula Välimaa

Paula Irene Välimaa (o.s. Keihäskoski, s. 14. tammikuuta 1964 Temmes) on suomalainen aitajuoksija. Hän saavutti 100 metrin aitajuoksussa SM-kultaa vuonna 1992, SM-hopeaa vuosina 1984 ja 1991 sekä SM-pronssia vuonna 1990. Sisäradoilla hän saavutti 60 metrin aitajuoksussa SM-kultaa 1984 ja SM-hopeaa vuosina 1980, 1981, 1988, 1991 ja 1992 sekä SM-pronssia vuonna 1985. Välimaan ennätys 100 metrin aitajuoksussa on 13,47 s. Hän edusti urallaan Kempeleen Kiriä, Oulun Pyrintöä ja Vähänkyrön Viestiä. Häntä valmensivat Liisa Holma ja Markku Pekkala. == Lähteet == * Luokka:Suomalaiset pika-aitajuoksijat Luokka:Vuonna 1964 syntyneet Luokka:Elävät henkilöt
Eveliina Peltola

Eveliina Peltola (s. 12. lokakuuta 1977) on suomalainen aitajuoksija, joka saavutti 100 metrin aitajuoksussa SM-hopeaa vuonna 2000 ja SM-pronssia vuonna 1998. Hän edusti Kankaanpään seudun Leiskua. Hänen ennätyksensä 100 metrin aitajuoksussa on 13,55. Hänellä on myös kolme pronssia SM-hallikisoista 60 metrin aitajuoksussa. Häntä valmensi Matti Kero. Hänellä on maaotteluedustuksia. == Lähteet == * Luokka:Suomalaiset pika-aitajuoksijat Luokka:Vuonna 1977 syntyneet Luokka:Elävät henkilöt
Bentsiili

Bentsiili eli dibentsoyyli (C14H10O2) on aromaattinen diketoni. Yhdistettä käytetään muun muassa orgaanisessa synteesissä. ==Ominaisuudet== Bentsiili on kiinteänä keltaisia veteen käytännöllisesti katsoen liukenemattomia kiteitä. Yhdiste liukenee etanoliin ja dietyylieetteriin. Kun bentsiiliä kuumennetaan emäksisissä olosuhteissa etanoliliuoksessa, tapahtuu bentsiilihappotoisiintumisreaktio, jossa siitä muodostuu bentsiilihappoa. Tämän lisäksi bentsiili reagoi muiden ketonien tavoin ja reaktiot voivat tapahtua molemmille karbonyyliryhmille. Yng-Long Hwang & Thomas C. Bedard: Ketones, Kirk-Othmer Encyclopedia of Chemical Technology, John Wiley & Sons, New York, 2001 Viitattu 20.8.2012 ==Valmistus ja käyttö== Bentsiiliä valmistetaan hapettamalla bentsoiinia, jota muodostuu bentsaldehydin kondensaatioreaktiossa, typpihapon tai kuparisulfaatin avulla. Toinen tapa valmistaa tuotetta on bentsyylifenyyliketonin hapetus. Bentsiiliä käytetään orgaanisessa synteesissä muun muassa valmistettaessa bentsiilihappoa ja typpeä sisältäviä heterosyklisiä yhdisteitä. Myös sen nitrojohdannaiset ovat merkittäviä. Bentsiiliä käytetään polymeeriteollisuudessa vapaaradikaalifotoinitiaattorina ja siitä muodostuu vapaita radikaaleja säteilytettäessä sitä UV-valolla. Lisäksi bentsiilillä on käyttöä kosmetiikkateollisuudessa ja myös sen käyttöä eräiden punkkien torjuntaan on tutkittu. ==Lähteet== ==Aiheesta muualla== *Bentsiilin käyttöturvallisuustiedote, Sigma Aldrich, viitattu 26.12.2014. Luokka:Aromaattiset yhdisteet Luokka:Ketonit
Satu Sämpi

Satu Riitta Aulikki Sämpi (s. 11. huhtikuuta 1975) on suomalainen aitajuoksija, joka saavutti 100 metrin aitajuoksussa SM-pronssia vuosina 1995 ja 1996. Hän edusti Kokkolan Veikkoja. Hänen ennätyksensä 100 metrin aitajuoksussa on 13,82 s. Hänellä on myös pronssia sisäratojen SM-kilpailuista vuodelta 1996. Häntä valmensi Timo Herlevi. Hänellä on maaotteluedustuksia. == Lähteet == * Luokka:Suomalaiset pika-aitajuoksijat Luokka:Vuonna 1975 syntyneet Luokka:Elävät henkilöt
Alt

Alt on näppäin tietokonenäppäimistössä. Amerikkalaismallisissa näppäimistöissä Alt-näppäimiä on yleensä kaksi kappaletta, välilyöntinäppäimen vasemmalla ja oikealla puolella, kun taas muissa näppäimistömalleissa oikeanpuoleinen Alt- näppäin on usein korvattu Alt Gr -painikkeella. Alt-näppäintä käytetään alt- koodien tekemiseen ja siihen liitettyjen pikakomentojen toteuttamiseen. Yleisesti käytettyjä Alt-näppäimeen liitettyjä pikakomentoja ovat Windowsissa esimerkiksi tehtävienhallinnan avaava Ctrl+Alt+Del ja avoinna olevia ikkunoita vaihtava Alt+Tab. Luokka:Tietokoneen näppäimet
Virve Pajuharju

Virve Pajuharju (s. 3. huhtikuuta 1967) on entinen suomalainen aitajuoksija. Hän edusti Turun Urheiluliittoa. Päälajissaan 400 metrin aitajuoksussa hän on saavuttanut Kalevan kisoissa 1991 ja 1993 kaksi pronssia. Hänen ennätysaikansa on 57,86. Häntä valmensivat Markku Välivehmas ja Martti Raikasniemi. == Lähteet == * Luokka:Suomalaiset 400 metrin aitajuoksijat Luokka:Vuonna 1967 syntyneet Luokka:Elävät henkilöt
Marjut Pippola

Marjut Hannele Pippola (s. 13. helmikuuta 1966 Kokkola) on suomalainen aitajuoksija, joka saavutti 400 metrin aitajuoksussa kaksi SM-hopeaa vuosina 1991 ja 1993 ja kaksi SM-pronssia vuosina 1990 ja 1992. Sisäratojen SM- kilpailuissa hän saavutti 60 metrin aitajuoksussa hopeaa 1990 ja pronssia 1991. Hänen ennätyksensä 400 metrin aitajuoksussa on 57,97 s. Pippola edusti urallaan Ykspihlajan Reimaa, Turun Tovereita ja Kokkolan Työväen Urheilijoita. Häntä valmensi Arvo Papunen. == Lähteet == * Luokka:Suomalaiset 400 metrin aitajuoksijat Luokka:Vuonna 1966 syntyneet Luokka:Elävät henkilöt
Laila Andersson

Laila Andersson (s. 17. helmikuuta 1966) on suomalainen aitajuoksija, joka saavutti 400 metrin aitajuoksussa yhden SM-kullan 1988 ja kaksi SM-pronssia 1986 ja 1989. Viestijuoksun SM-kilpailuissa hän saavutti 4 × 100 metrin viestissä kultaa 1982, 4 × 400 metrin viestissä kultaa 1989 ja 1990, hopeaa 1991 ja pronssia 1987 sekä 4 × 800 metrin viestissä kultaa 1988 ja 1990 ja hopeaa 1989. Hän oli juoksemassa Viipurin Urheilijoiden joukkueessa kahta seurajoukkueiden Suomen ennätystä 4 × 400 metrin viestissä; 3.41,07 vuonna 1988 ja 3.39,06 SM-viesteissä 1989. Jälkimmäinen aika oli vielä vuonna 2021 voimassa oleva Suomen ennätys. Andersson edusti vuoteen 1984 asti HIFK:ta ja sen jälkeen Viipurin Urheilijoita. Hänen ennätyksensä 400 metrin aitajuoksussa on 58,01 s. == Lähteet == Luokka:Suomalaiset 400 metrin aitajuoksijat Luokka:Vuonna 1966 syntyneet Luokka:Elävät henkilöt
Noora Tommila

Noora Tommila (s. 12. maaliskuuta 1982 Pori) on suomalainen muusikko, joka vaikuttaa useissa yhtyeissä. Tunnetuimpia näistä ovat Eleanoora Rosenholm, jossa hän toimii laulajana, sekä Lowlife Philosophers, jossa Tommila soittaa lisäksi kitaraa. Hän on esiintynyt myös duona Ilona Jokisen kanssa. Tommila on valmistunut muusikoksi Palmgren-konservatoriosta vuonna 2009 pääaineenaan popjazz-laulu. Hänen isänsä on muusikko Make Tommila. Omien yhtyeidensä lisäksi Tommila on levyttänyt muun muassa Olavi Uusivirran, Jussi Hakulisen, Magyar Possen ja Lapkon kanssa. Tommila ei ole virallisesti julkaissut omia suomenkielisiä kappaleitaan, mutta esitti yhdessä Ismo Alangon kanssa kappaleensa Merilaulu Helsingin Ateneumissa vuonna 2009 järjestetyssä Tommy Lindgrenin kokoamassa Maa Ilman Kannelta -konserttisarjassa. Kesällä 2008 Tommila perusti yhdessä ystävänsä kanssa duon My Next Ex. Maaliskuussa 2012 Tommila aloitti kolmen muun naisen kanssa Vittujengi nimisen "hima- rap"-yhtyeen, joka tekee kotikutoista musiikkia GarageBand-ohjelmalla. ==Aiheesta muualla== *Noora Tommila Discogs.comissa *My Next Ex *Vittujengi ==Lähteet== *Sue-lehti 4/2011 === Viitteet === Luokka:Suomalaiset laulajat Luokka:Suomalaiset muusikot Luokka:Vuonna 1982 syntyneet Luokka:Elävät henkilöt
Minna Nousiainen

Minna-Riitta Kaarina Nousiainen (s. 7. heinäkuuta 1971 Tervo) on suomalainen kuulantyöntäjä. Hän saavutti Kalevan kisoissa kolme SM-mitalia, hopeaa 1989 sekä pronssia 1988 ja 1991. Hän voitti yhtä monta mitalia myös sisäratojen SM- kilpailuissa, hopeaa 1991 ja 1992 sekä pronssia 1989. Hänen ennätystuloksensa ulkoradoilta on 15,96 m ja sisäradoilta 16,18 m. Nousiainen edusti aktiiviurallaan Tervon Urheilijat -seuraa. == Lähteet == * Luokka:Suomalaiset kuulantyöntäjät Luokka:Vuonna 1971 syntyneet Luokka:Elävät henkilöt
Mari Wahlman

Mari Anna Pauliina Wahlman (s. 24. tammikuuta 1979 Pori) on suomalainen kuulantyöntäjä. Hän saavutti SM-hopeaa SM-hallikisoista vuosina 1998 ja 1999 sekä pronssia 1995 ja 1997. Hänen ennätystuloksensa on 15,97 metriä. Wahlman edusti aktiiviurallaan Porin Yleisurheilu-seuraa. Häntä valmensi Esa Wahlman. == Lähteet == Luokka:Suomalaiset kuulantyöntäjät Luokka:Vuonna 1979 syntyneet Luokka:Elävät henkilöt
Kirsi Lindfors

Kirsi Lindfors (s. 9. joulukuuta 1975 Pori) on suomalainen kiekonheittäjä. Hän saavutti SM-kultaa 1994. Hänen ennätystuloksensa on 57,68 metriä. Lindfors edusti aktiiviurallaan Kyläsaaren Kajastus -seuraa. Häntä valmensi Voitto Juhala. == Lähteet == * Luokka:Suomalaiset kiekonheittäjät Luokka:Vuonna 1975 syntyneet Luokka:Elävät henkilöt
Katja Dannbäck

Katja Hannele Dannbäck (o.s. Tenhonen, s. 18. marraskuuta 1977 Vampula) on suomalainen kiekonheittäjä. Hän saavutti aktiiviurallaan kuusi ulkoratojen SM- mitalia, hopeaa vuosina 1997 ja 1998 sekä pronssia vuosina 1996, 1999, 2000 ja 2002. Hänen ennätystuloksensa on vuonna 2000 heitetty 56,59 m. Dannbäck edusti Vampulan Urheilijoita. Häntä valmensi Seppo Tenhonen. == Lähteet == * Luokka:Suomalaiset kiekonheittäjät Luokka:Vuonna 1977 syntyneet Luokka:Elävät henkilöt
Rosa Rusanen

Rosa Rusanen (s. 1992) on suomalainen näyttelijä. Hän näytteli Iida Mustosta televisiosarjassa Salatut elämät vuodesta 2011 vuoteen 2016. Rusasen pikkuveli on Rufus Rusanen, joka on näytellyt samassa sarjassa Severi Sievistä vuosina 2011–2016. Rusanen ei hakenut Salattuihin elämiin, vaan sai kutsun koekuvauksiin hakiessaan sarjassa näytellyttä pikkuveljeään Rufusta kuvauksista. == Filmografia == Ilmestymisvuosi/ Ensiesiintyminen Nimi Tyyli Rooli 2011–2016 Salatut elämät Televisiosarja Iida Mustonen 2013 Young Man Cash Man nettisarja 2014 Young Girl, Dream Girl nettisarja == Lähteet == == Aiheesta muualla == * Luokka:Suomalaiset televisionäyttelijät Luokka:Syntymävuosi puuttuu Luokka:Elävät henkilöt Luokka:Vuonna 1992 syntyneet
Jonathan Castroviejo

Jonathan Castroviejo Nicolás (s. 27. huhtikuuta 1987 Getxo) on espanjalainen maantiepyöräilijä, joka on menestynyt etupäässä aika-ajoissa. Hän aloitti ammattilaisuransa Euskaltel-Euskadi-joukkueessa 2010, edusti Team Movistaria 2012–2017 ja on vuodesta 2018 kilpaillut Team Sky / Team Ineosissa. Castroviejo sai Espanjan ympäriajossa 2012 kokonaiskilpailun johtajan paidan ensimmäisen päivän joukkueaika-ajon jälkeen. Hän tuli ensimmäisenä maaliin etapin voittaneen joukkueensa Movistarin ajajista. Hän piti paitaa kahden etapin ajan. Hän voitti aika-ajon Espanjan-mestaruuden 2013, 2015, 2017, 2018, 2019 ja 2023. Richmondin MM-kilpailuissa 2015 hän sai joukkueaika-ajossa pronssia ja oli henkilökohtaisessa aika-ajossa neljäs. Hän voitti 2016 aika- ajon Euroopan-mestaruuden ja sai MM-kilpailujen aika-ajossa pronssia. Hän saavutti aika-ajon EM-hopeaa 2018. == Saavutuksia == Lähteet: Cyclingbase, Cycling Archives ;2009 :Tour du Haut Anjou (alle 23-v.), 3. etapin voitto :Ronde de l'Isard d'Ariège (alle 23-v.), prologin voitto :Tour de l'Avenir, 5. etapin voitto ;2010 :Katalonian ympäriajo, sprinttikilpailun voitto ;2011 :Tour de Romandie, prologin voitto :Vuelta a la Comunidad de Madrid, 1. etapin (aika-ajo) voitto :MM-kilpailut, aika-ajossa 11:s ;2012 :Vuelta a la Comunidad de Madrid, 1. etapin (aika-ajo) voitto :Olympialaiset, aika-ajossa yhdeksäs ;2013 :Aika-ajon Espanjan-mestaruus :MM-kilpailut, aika-ajossa 14:s ;2014 :MM- kilpailut, aika-ajossa kymmenes ;2015 :Aika-ajon Espanjan-mestaruus :MM- kilpailut, aika-ajossa neljäs, joukkueaika-ajossa pronssia ;2016 :Olympialaiset, aika-ajossa neljäs :Espanjan ympäriajo, 19. etapilla (aika- ajo) toinen :EM-kilpailut, aika-ajossa kultaa :MM-kilpailut, aika-ajossa pronssia ;2017 :Volta ao Algarve, 3. etapin (aika-ajo) voitto :Aika-ajon Espanjan-mestaruus :MM-kilpailut, aika-ajossa 14:s ;2018 :Aika-ajon Espanjan- mestaruus :EM-kilpailut, aika-ajossa hopeaa :Espanjan ympäriajo, 16. etapilla (aika-ajo) kolmas :MM-kilpailut, aika-ajossa kuudes ;2019 :Aika-ajon Espanjan- mestaruus ;2020 :Italian ympäriajo, 9. etapilla toinen ;2022 :Ranskan ympäriajo, 9. etapilla toinen ;2023 :Aika-ajon Espanjan-mestaruus :Ranskan ympäriajo, kokonaiskilpailussa 15:s == Lähteet == Luokka:Espanjalaiset maantiepyöräilijät Luokka:Vuonna 1987 syntyneet Luokka:Elävät henkilöt
Merja Säntti

Merja Tuulikki Säntti (s. 22. huhtikuuta 1964 Kauhajoki) on suomalainen kiekonheittäjä. Hän saavutti kiekonheitossa SM-kultaa 1989 ja SM-pronssia 1987 ja 1988 sekä kuulantyönnössä SM-hopeaa 1988. Hänen ennätystuloksensa kiekonheitossa on 55,64 m ja kuulantyönnössä 14,98 m. Säntti edusti aktiiviurallaan Kauhajoen Karhu -seuraa. Häntä valmensivat Ilmari Säntti ja Reima Mäki-Äijälä. == Lähteet == * Luokka:Suomalaiset kiekonheittäjät Luokka:Suomalaiset kuulantyöntäjät Luokka:Vuonna 1964 syntyneet Luokka:Elävät henkilöt
Astromantic

Astromantic on japanilaisen hip hop -yhtyeen m-flon kolmas studioalbumi. Se julkaistiin 26. toukokuuta 2004. Albumi oli ensimmäinen, jonka yhtye äänitti laulaja Lisan lähdön jälkeen. Siinä olivat nyt jäljellä vain DJ Taku ja MC Verbal. Aikaa yhtyeen edellisen studioalbumin julkaisusta oli kulunut kolme vuotta. Sen sijaan, että m-flo olisi etsinyt uuden laulajan, yhtye päätti aloittaa ”m-flo loves...” -projektin, jossa se teki yhteistyötä lukuisten muiden artistien kanssa. Inspiraationa projektille toimi yhdysvaltalainen tuottajakaksikko The Neptunes. Ensimmäinen kollaboraatiosingle ”Reeeewind!” tehtiin R&B-laulaja; Crystal Kayn kanssa: Astromantic nousi Oricon-listan toiselle sijalle ja myi yli 600 000 kappaletta. Siltä julkaistiin ensimmäisen singlen ”Reeeewind!” lisäksi Melodyn ja Ryōhei Yamamoton kanssa tuotettu ”Miss you” sekä korealaisen supertähden BoAn kanssa tehty ”The Love Bug”, jotka nousivat kaikki Oricon-listan top 10:een. Yhtye teki töitä myös monien uusien artistien kanssa, jotka saivat m-flon kautta mahdollisuuden nousta tunnetuiksi. Yhteensä albumilla vieraili 17 artistia. Albumista julkaistiin myöhemmin remiks-versio Astromantic Charm School. Albumin kehystarina jatkaa m-flon aiemmilta albumeilta tuttua futuristista avarusteemaa, ja sen välisoitoilla esiintyvät kertoja Masaaki Yajima ja tarento Patrick Harlan. == Kappaleet == # [välisoitto] # [m-flo loves Melody & Ryōhei Yamamoto] # [m-flo loves Ai, Emi Hinouchi & Rum (Heartsdales)] # [välisoitto] # [m-flo loves Bloodest Saxophone] # [m-flo loves Dragon Ash] # [m-flo loves Crystal Kay] # [m-flo loves Chemistry] # [välisoitto] # [m-flo loves BoA] # [m-flo loves Double & Toku] # [m-flo loves Ryūichi Sakamoto] # [välisoitto] # [m-flo loves Maki Nomiya & Crazy Ken Band] # [m-flo loves Crystal Kay] # [m-flo loves Boy- Ken & Black Bottom Brass Band] # [välisoitto] == Lähteet == Luokka:m-flon albumit Luokka:Vuoden 2004 albumit